《郢士民追送至京山应城道中兼投碑刻》
明代·游朴

宵征蓐食戒归轩，黄发青衿夹毂奔。往日尘埋徐孺榻，行时客满翟公门。

谁云贵贱交情见，自觉浑庞直道存。疏薄曾无分寸补，真惭双碣列江源。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。